open-index/open-wikipedia-markdown huggingface dataset:
MTV Unplugged (Meraijas Kerijas EP)

**MTV Unplugged** amerikāņu dziedātājas Meraijas Kerijas trešais albums un pirmais koncertalbums, kas ASV tika izdots 1992. gada 2. jūnijā Columbia Records aizgādībā. Tāpat kā Kerijas iepriekšējais albums Emotions (1992), tas izveidoja tikai vienu ASV pirmā numura hitu, kas bija vienīgā jaunā dziesma albumā. Tas ir Kerijas pirmais koncertalbums, kas pasaulē līdz 1998. gadam tika pārdots aptuveni 6,5 miljonos kopiju.

## Ierakstīšana un panākumi

Beidzot pārvarējusi savas bailes no skatuves un nogurusi no kritiķu uzbrukumiem, ka viņa patiesībā neprot dziedāt, un ka viņas augstās notis ir izveidotas ar studijas aprīkojumu, Kerija piereģistrēja savu uzstāšanos šovā MTV Unplugged. dziesmu aranžējumi bija atšķirīgi no versijām, kas veidotas ierakstu studijā, jo MTV Unplugged pieprasīja izmantot tikai akustiskos instrumentus. Kerijas svilpiena reģistra izmantojums pirmajā dziesmā Emotions izraisīja skatītājos ovācijas, un pārliecināja jebkuru skeptiķi, ka viņas vokālās spējas ir ītas. Pēs tam, kad programma tika pārraidīta televīzijā, Kerijas kaverversija The Jackson 5 dziesmai I’ll Be There (1970), izpildīta duetā ar savu fona dziedātāju Treju Lorenzu, tika izdota kā singls lielā pieprasījuma dēļ, un sasniedza pirmo vietu ASV topā. Tas ir vienīgais pirmās vietas hits no visiem 18, ko nav sarakstījusi viņa pati, jo tā ir kaverversija. Albums izveidoja arī otru singlu If It’s Over, kas netika izdots ASV un lielākajā daļā tirgos izgāzās. Kerijas parādīšanās šovā ieguva viņai cieņu no daudziem kritiķiem, kas pirms tam viņu nepatiesi sauca par studijas mākslinieci, kas nevarēja vai negribēja uzstāties publikas priekšā. Viņas izpildījuma dēļ visa veida reklāmas kampaņas albumam Emotions tika atceltas.

## Izdošana

Visu izpildīto dziesmu saraksts, tik īss cik tas bija, pēc tam tika izdots kā albums, kas iekļāva arī Kerijas runāšanu pirms dziesmas izpildīšanas, lai to iepazīstinātu. MTV Unplugged albums sasniedza trešo vietu ASV Billboard 200 topā un palika pirmajā divdesmitniekā četrpadsmit nedēļas un topā kopumā piecdesmit septiņas nedēļas (vienu reizi atgriežoties topā).

RIAA sertificēja MTV Unplugged ar trīskāršu Platīna statusu 1994. gada decembrī. Līdz 2005. gadam tas ir pārdots 2,73 miljonos kopiju ASV, pēc Nielsen SoundScan datiem. Līdz 2005. gadam tas ir pārdots aptveni 6,5 miljonos kopiju pasaulē.

Koncerta izpildījums tika izdots MTV Unplugged Plus 3 videokasetē, un vēlāk arī DVD formātā. Columbia pārizdeva albumu kopā ar DVD MTV Unplugged Plus 3 un to izdeva 2007. gada 18. septembrī.

## Dziesmu saraksts

# "Emotions" — 4:00
# "If It's Over" — 3:47
# "Someday" — 3:56
# "Vision of Love" — 3:36
#  "Make It Happen" — 4:09
# "I'll Be There" duets ar Treju Lorenzu — 4:42
# "Can't Let Go" — 4:35

## Pārdošanas rādītāji
Indīgs augs

**Indīgie augi** ir augi, kuri satur toksiskas vielas un var izraisīt cilvēka vai dzīvnieka saindēšanos un pat nāvi.

## Latvijā biežāk sastopamie indīgie augi

* Parastās apdziras (*Huperzia selago*)
* Četrlapu čūskoga (*Paris quadrifolia*)
* Parastais kokalis (*Agrostemma githago*)
* Vārpainā krauklene (*Actaea spicata*)
* Zilā kurpīte (*Aconitum napellus*)
* Krainas skopolija (*Scopolia carniolica*)
* Melnā driģene (*Hyoscyamus niger*) 
* Plankumainais suņstobrs (*Conium maculatum*)
* Indīgais velnarutks (*Cicuta virosa*)
* Parastā zalktene (*Daphne mezereum*)
* Dzeloņainais velnābols (*Datura stramonium*)
* segliņi 
* īves (*Taxus baccata*)
* bebrukārkliņi (*Solanum dulcamara*)
* cūkauši 
* gailpieši 
* sētvijas 
* Sibīrijas latvānis 
* efejas (*Hedera helix*) 
* zeltlija 
* Melnā naktene (*Solanum nigrum*)
* oleandri 
* dievkrēsliņi

## Atsauces

* Lutz Roth, Max Daunderer, Kurt Kormann: *Giftpflanzen-Pflanzengifte: Vorkommen. Wirkung. Therapie. Allergische und phototoxische Reaktionen*. 4. Auflage. Nikol Verlagsgesellschaft, Hamburg 2006, 

## Ārējās saites
* indigs augs | Medicīnas termins 
* Latvijas indīgie augi bildēs
Ēstgriba

**Ēstgriba** jeb **apetīte** (no  — 'vēlme, tieksme') ir vēlme pēc ēdiena, ko izjūt kā vieglu izsalkumu. Apetīte ir visām augstākajām dzīvības formām, un tā kalpo kā pietiekamas enerģijas uzņemšanas regulators, lai uzturētu vielmaiņu. Organismam ilgstoši nesaņemot barību, tā pāriet bada sajūtā. Izteikts ēstgribas trūkums tiek saukts par anoreksiju, bet slimīgi pastiprināts — par bulīmiju.

## Ārējās saites
* Populārā medicīnas enciklopēdija
Fascioloze

**Fascioloze** () ir invāzijas slimība, ko ierosina plakantārpu tipa sūcējtārpu klases parazīts aknu fasciola (*Fasciola hepatica*); viena no helmintozēm. Latvijā aknu fasciolas ļoti izplatītas govīm un aitām. Aknu fasciolas dzimumgatavie indivīdi (2—3 cm gari, 1 cm plati sūcējtārpi) parazitē dzīvnieku, atsevišķos gadījumos cilvēku aknu žultsvados, retāk plaušās. Parazīts ir hermafrodīts. Tas producē olas, kas no invadētā dzīvnieka vai cilvēka aknām ar žulti nokļūst zarnās un tālāk ar izkārnījumiem izdalās ārējā vidē. Mitrās vietās, piemēram, purvainās ganībās, no olas izšķiļas kāpurs — miracīdijs, kas ieurbjas mazajā dīķgliemezī (*Calba truncatula*), kur pārdzīvo vairākas attīstības stadijas un savairojas. Pēc zināma laika jauni kāpuri atbrīvojas no mazā dīķgliemeža un brīvi peld pa ūdens virsu vai piestiprinās pie zāļu stiebriem, pēc tam pārklājas ar cietu apvalku (iecistējas) un ilgāku laiku saglabā dzīvotspēju. Ja kopā ar ūdeni vai zāļu stiebriem tos norij dzīvnieks, tā aknu žultsvados attīstās pieaugušas aknu fasciolas. Tā var invadēties arī cilvēks. Aknu fasciolu kustības un vielmaiņas produkti cilvēkam var radīt dažādus aknu bojājumus: iekaisumu, sastrutojumu, žultsvadu aizsprostojumu, aknu audu atrofiju utt. Novērojamas saindēšanās pazīmes, anēmija, novājēšana, tūska. Diagnoscē, izkārnījumos vai divpadsmitpirkstu zarnas saturā atrodot parazīta olas. Aknu fasciolu olas cilvēka izkārnījumos ne vienmēr liecina par saslimšanu; tās var konstatēt arī tad, ja uzturā lietotas ar aknu fasciolām invadēta dzīvnieka aknas. Šādos gadījumos izmeklēšana jāatkārto pēc 7 — 10 dienām, un šajā laikā nedrīkst ēst aknas. Fasciolozi ārstē ar hloksilu. 

## Profilakse
Nekādām vajadzībām nedrīkst lietot nevārītu ūdeni no pļavās un ganībās esošiem grāvjiem, dīķiem, peļķēm. Nevēlams ir paradums košļāt zāļu stiebrus. Ir ieteicams regulāri atārpot kaķus un suņus. 

## Ārējās saites
* Populārā medicīnas enciklopēdija
* Fascioloze, Bārtuli E. 2022
Dzimumzīme

thumb|200px|Dzimumzīme uz rokas
**Dzimumzīmes** () ir iedzimti nepareizi attīstīti ādas audi vai asinsvadi. Dzimumzīmes var rasties jebkurā vecumā. Lielums un forma ļoti dažādi (lielākas dzimumzīmes sauc par dzimumplankumiem). Bērnam augot, sevišķi pubertātes laikā, dzimumzīmes var palielināties.

## Dzimumzīmju veidi
Izšķir pigmenta dzimumzīmes un asinsvadu dzimumzīmes.

* Pigmenta dzimumzīmes atkarībā no pigmenta melanīna daudzuma var būt brūnganas vai brūnganmelnas, dažreiz arī koši zilas. Virspuse gluda vai grumbuļaina, nereti klāta matiņiem; konsistence mīksta. Pigmenta dzimumzīmes var būt plakanas, ādas līmenī vai arī mezgliņu veidā.
* Asinsvadu dzimumzīmes (angiomas) ir ādas asinsvadu veidojumi, parasti sārtā vai zilgansārtā krāsā. Nereti tās paceļas virs ādas; parasti atrodas sejā, bet var būt jebkurā ķermeņa daļā, arī gļotādā.
* Bālās (anēmiskās) dzimumzīmes veidojas, ja asinsvadi ādā nav pietiekami attīstīti. Ādai apsarkstot, šīs dzimumzīmes paliek bālas. Arī t.s. vecuma kārpas (keratomas) ir dzimumzīmes.

## Ārstēšana
Asinsvadu dzimumzīmes piededzina vai izoperē, savukārt pigmenta dzimumzīmes nedrīkst traumēt. Ja dzimumzīmes atrodas vietās, kur tās bieži ievaino (piemēram, uz sejas, bārdu dzenot) vai kairina ar apģērbu, kā arī ja dzimumzīmes sāk strauji paplašināties, apsarkt, vai niezēt, jākonsultējas ar onkologu.

## Ārējās saites
* Populārā medicīnas enciklopēdija 
* Dzimumzīmju pārbaude
Infarkts

**Infarkts** ( — 'piebāzts') ir audu atmirums kādā orgānā vai orgāna daļā asins pieplūdes pārtraukuma dēļ. Visbiežākie infarkta cēloņi ir tromboze (asins sarecēšana asinsvadā), embolija (asinsvada aizsprostošanās ar asins recekli, tauku pilienu vai gaisa pūslīti, kas ienests no cita asinsvada) vai ilgstoša artērijas spazma. Embolijai savukārt pamatā var būt vēnu iekaisums (tromboflebīts), dažādas operācijas, kaulu lūzumi. Infarkts var rasties orgānos, kur savienojumi starp artēriju gala sazarojumiem ir vāji attīstīti un nespēj attiecīgo orgānu pietiekami apgādāt ar asinīm. Infarkts visbiežāk rodas sirdī (miokarda infarkts), nierēs, liesā, plaušās, zarnās, galvas smadzenēs, kā arī acs tīklenē. Tas var būt dažāda lieluma. Pavisam mazus infarktus, ko var saskatīt tikai ar mikroskopu, sauc par mikroinfarktiem.

## Veidi

Izšķir balto jeb anēmisko (bezasiņu) infarktu, sarkano jeb hemorāģisko infarktu un jaukto infarktu. Baltais infarkts rodas, ja kādā asinsvadā asinsrite ir pilnīgi pārtraukta; šādi infarkti visbiežāk ir liesā, sirdī un smadzenēs. Sarkanais infarkts parasti rodas plaušās, jo infarkta vietā no paplašinātajām plaušu un bronhu artērijām plaušu audos iespiežas eritrocīti un plazma. Miokarda infarkts un nieru infarkts parasti ir balts, ar sarkanu josliņu gar malām. Sarkanā josliņa izveidojas tāpēc, ka ar asinīm pārpildītie asinsvadi ir atslābuši un eritrocīti caur asinsvadu sienām lielā daudzumā nonāk infarkta apkārtnē. Infarkta sadzīšana atkarīga no tā lieluma un attiecīgo asinsvadu sānzaru sistēmas attīstības. Infarkta vietā pēc sadzīšanas paliek rēta. Infarkta bīstamība atkarīga no infarkta lieluma un no tā, cik dzīvībai svarīgā orgānā infarkts radies.

## Atsauces
Izsutums

**Izsutums** () ir ādas kroku infekciozs iekaisums.

## Etioloģija
Izsutumus ierosina streptokoki un citi strutas veidojoši mikroorganismi, kā arī patogēnās sēnes - raugveida sēnes un trihofitoni. Veicinoši faktori ir netīra āda (dažkārt arī tās pārmērīga mazgāšana), B grupas hipovitaminoze (B grupas vitamīnu trūkums organismā), svīšana, ko veicina pārāk ciešs apģērbs.

## Klīniskā aina
Āda krokās ir apsarkusi, ar macerējušos raga slāni - tā kļūst bālgana un irdena, atslāņojas un plaisā. Uz ādas redzamas niezošas, sāpīgas plaisas un erozijas sārtā krāsā. Eroziju perēkļi ir asi norobežoti, to malās novērojama raga kārtas lobīšanās. Streptokoki rada strutainus izsutumus cirkšņos, ap dzimumorgāniem un anālo atveri, zem krūtīm un kāju pirkstu starpās. Rauga sēņu veidotie izsutumi parasti lokalizējas roku pirkststarpās un zem krūtīm. Sēņu veidotie strutu pūslīši, atšķirībā no streptokoku radītajiem, ir pelēkbalti, nevis spilgti dzelteni. Tie ir sīki, apaļi, gan atsevišķi, gan kopā saplūduši. Trihofitoni izraisa pēdu mikozi - pēdu un kāju pirkststarpu izsutumus.

## Ārstēšana
Izsutumu ārstēšanai lieto B grupas vitamīnus. Izsutušās vietas dezinficē ar kālija permanganāta šķīdumu un citiem dezinficējošiem līdzekļiem - briljantzaļo, metilēnzilo, speciāliem pretsviedru pūderiem un ziedēm pret sēnēm un mikrobiem.

## Profilakse
Lai neveidotos izsutumi, jāievēro higiēnas noteikumi, jānovērš svīšana, jāvalkā nepieguļoša veļa un apģērbs.

## Ārējās saites
* Izsutums | Medicīnas termins
Platlapu dzeguzene

**Platlapu dzeguzene** (*Epipactis helleborine*) ir orhideju dzimtas suga. Latvijā tā ir diezgan bieži sastopama.

## Apraksts

Daudzgadīgs, diezgan liels (30-100 cm) lakstaugs. Stublājs stāvs ar skaujošām, olveidīgām lapām. Ziedu daudz (20-150), tie sakārtoti diezgan blīvā ķekarā stublāja galotnē. Jaunā ziedkopa ar pumpuriem noliekusies. Pieziedlapas zaļas, lancetiskas. Ārējās apziedņa lapas zaļganas, iekšējās bāli zaļas ar violetu nokrāsu. Lūpa ar šķērsenisku iežmaugu, pamata daļa sarkana. Latvijā zied no jūnija otrās puses līdz augustam. 
thumb|Ziedkopa

## Izplatība

Aug Eiropā, Ziemeļāfrikā un Āzijā līdz Himalajiem.

## Biotopi

Aug nelielās grupās krūmājos, mežmalās, skrajos lapkoku un jauktos mežos.

## Atsauces

## Ārējās saites
* Latvijasdaba.lv
Tu-154

**Tu-154** () ir trīs dzinēju reaktīva PSRS ražota pasažieru un transporta lidmašīna, kas paredzēta vidēja tāluma reisiem. 

## Vēsture
*Tu-154* izveidoja, lai nomainītu tajā laikā novecojušo lidmašīnu Tu-104. Pirmais *Tu-154* prototipa lidojums notika 1968. gada 3. oktobrī. No 1968. līdz 2006. gadam saražoja 935 lidmašīnas. 
Vēlāk ražošana notika mazos apmēros rūpnīcā "*Aviakor*", kurā bija paredzēta vēl piecu lidmašīnu Tu-154M izgatavošana.

Pēc tam *Tu-154* vietā aviokompānijas iepirka *[[Airbus]]* un *[[Boeing]]* lidmašīnas.
Jānis Bebris

**Jānis Bebris** ( — ) bija Latvijas futbolists, Latvijas futbola izlases pamatvārtsargs 1930. gadu beigās. Pēc Otrā pasaules kara viņš spēlēja Vācijā un Francijā. Bebris spēlēja arī hokeju Universitātes Sports komandā, kļūstot par divkārtēju Latvijas čempionu. Spēlējis arī hokeju Rīgas "Unions" komandā, uzbrucēja pozīcijā. Viņš aizvadīja arī vairākas spēles Latvijas hokeja izlasē.

## Biogrāfija
thumb|270px|left|Jānis Bebris (piektais no labās) Latvijas hokeja izlases sastāvā pirms spēles ar Lietuvas izlasi, kurā viņš guva vienīgos vārtus (1937).
Bebris futbolista karjeru uzsāka 16 gadu vecumā. Trauslā auguma dēļ viņu izvēlēja par komandas vārtsargu. Spēlējot Unions Rīga sastāvā, Bebris piesaistīja valsts izlases vadības uzmanību. Drīz pēc tam viņš pārcēlās uz spēcīgāku Rīgas klubu - Rīgas "Vilki". Bebris debitēja izlasē 18 gadu vecumā spēlē pret Lietuvas izlasi Baltijas kausā. Turpmākajos gados Bebris ar Hariju Lazdiņu no Liepājas "Olimpija" bija vadošie vārtsargi Latvijas futbolā. Izlases sastāvā viņš aizvadīja 21 spēli.

Bebris spēlēja *Vilkos* līdz klubu 1940. gadā likvidēja, 1941. gadā viņā spēlēja RDKA Riga. Otrā pasaules kara laikā Bebris bija spiests iestāties vispirms Sarkanajā armijā 1941. gadā, bet, nonācis vācu armijas gūstā, pievienoties otrai pusei.

Pēc kara Bebris nonāca Vācijā kur viņš divas sezonas spēlēja *[[TSV Schwaben Augsburg]]* sastāvā *[[Oberliga Süd (1945-63)|Oberliga Süd]]*, aizvadot 53 līgas spēles.

1948. gadā Bebris pārcēlās uz Franciju, kur viņš pievienojās *[[RC Strasbourg]]*. 1948./49. gadu sezonā Bebris aizvadīja 17 līgas spēles, viņa komandai ievietojoties cienījamā 6. vietā *[[Ligue 1]]*. Nākamajā sezonā viņš aizvadīja tikai vienu spēli, klubam ierindojoties 17. vietā un saglabājot vietu augstākajā līgā, tikai pateicoties profesionālā kluba *[[SR Colmar]]* likvidācijai. Šajā sezonā klubā spēlēja arī cits Latvijas futbolists — Aleksandrs Vanags. Pēc neveiksmīgās sezonas Bebris beidza savu spēlētāja karjeru. Viņš mira 1969. gadā.

## Atsauces

## Ārējās saites
Purva dzeguzene

**Purva dzeguzene** () ir orhideju dzimtas suga. Latvijā tā ir diezgan bieži sastopama. Ierakstīta Baltijas jūras reģiona Sarkanajā grāmatā.

## Apraksts
Daudzgadīgs, diezgan liels (30-70 cm) lakstaugs. Stublājs stāvs ar lancetiskām lapām. Ziedu daudz (10-40) un lieli, tie sakārtoti diezgan vienpusējā ķekarā stublāja galotnē. Jaunā ziedkopa ar pumpuriem noliekusies. Pieziedlapas zaļas, lancetiskas. Ārējās apziedņa lapas zaļganas, iekšējās bāli zaļas ar violetu zīmējumu. Lūpa liela, balta, ar iežmaugu vidusdaļā. Auglis nokarena, brūna pogaļa. Latvijā zied no jūnija otrās puses līdz augustam. 
thumb|Ziedkopa

## Izplatība
Aug gandrīz visā Eiropā, Ziemeļāfrikā un Āzijā.

## Biotopi
thumb|Tipisks biotops - mitra pļava
Aug tikai mitrās augsnēs: pļavās, zāļu purvos, skrajos mežos. Sugu apdraud meliorācija un augsnes rekultivēšana, kā arī pļavu aizaugšana ar krūmiem un kokiem.

## Atsauces

## Ārējās saites
* Latvijasdaba.lv
OFK Beograd

**OFK Beograd** ir profesionāls Serbijas futbola klubs no Belgradas. Kluba nosaukums tulkojumā nozīmē "Belgradas jauniešu futbola klubs" (). Klubs ir dibināts 1911. gadā kā *Beogradski sport klub* (BSK), pēc Otrā pasaules kara 1945. gadā atjaunots ar nosaukumu *Metalac*, bet pašreizējo nosaukumu ieguvis 1957. gadā. Pašlaik spēlē Serbijas futbola trešajā līmenī Belgradas līgā, mājas spēles aizvada *[[Omladinski stadions|Omladinski]]* stadionā. Lielākos panākumus nacionālajos čempionātos guvis 20. gadsimta 30. gados kā BSK, kad piecas reizes izcīnījis Dienvidslāvijas čempionu titulu. Lielākais sasniegums UEFA klubu sacensībās — iekļūšana UEFA Kausu ieguvēju kausa pusfinālā 1963. gadā.

## Sasniegumi
* **Dienvidslāvijas čempionāts** (1923—1992)
** Čempioni (5): 1930—31, 1932—33, 1934—35, 1935—36, 1938—39
** Vicečempioni (6): 1927, 1929, 1937—38, 1939—40, 1954—55, 1963—64
* **Dienvidslāvijas kauss** (1947—1991)
** Kausa ieguvēji (4): 1953, 1955, 1961—62, 1965—66
* **Serbijas un Melnkalnes kauss** (2002—2006)
** Finālisti (1): 2005—06

## Sezonas

## Atsauces

## Ārējās saites
* Kluba oficiālā vietne
Imhoteps

thumb|Imhotepa statuja Luvrā
**Imhoteps** (dažreiz izrunāts kā **Immutefs**, **Im-hoteps** vai **Li-em-hoteps**) bija ēģiptietis, kas kalpoja trešās dinastijas faraonam Džoseram kā kanclers un saules dieva Ra priesteris Heliopolē. Viņš tiek uzskatīts par pirmo inženieri, arhitektu, ārstu vēsturē, kura vārds ir zināms.

## Ārējās saites
Merge (SQL)

SQL **Merge** teikums darbojas reizē kā visi pārējie SQL teikuma veidi (Select, Insert, Update un Delete). Ta galvenā ideja ir tāda, ka tiek salīdzinātas divas ierakstu kopas - izejas dati (Select daļa) un mērķa dati, balstoties uz norādītu nosacījumu, - un atkarībā no tā, vai nosacījums izpildās, vai nē, dati tiek pievienoti (Insert), koriģēti (Update) vai dzēsti (Delete). Merge galvenokārt ir ērti izmantot gadījumos, kad tabulā glabājas esoši ieraksti un tiek periodiski saņemtas jaunas ierakstu kopas, kurās var būt esošo ierakstu jaunākas versijas vai arī pavisam jauni ieraksti.

## Sintakse
Atkarībā no konkrētās datubāzu pārvaldības sistēmas, sintakse nedaudz mainās, bet ir iespējams izdalīt ārā kopīgo daļu.

MERGE INTO 
USING 
ON 
WHEN MATCHED THEN 
WHEN NOT MATCHED THEN 

Aiz atslēgas vārdiem Merge into tiek rakstīts tabulas vārds, kurā tiks veiktas izmaiņas - ieraksti koriģēti vai pievienoti. Aiz atslēgas varda Using raksta vai nu vienkārši izejas datu tabulu, vai arī Select apakšvaicājumu, kas atgriež datus no vienas vai vairākām tabulām. Pēc On raksta salīdzināšanas nosacījumu, kas nosaka kādā veidā ieraksti tiks saistīti izejas un mērķa tabulās. Abas klauzas WHEN (NOT) MATCHED nav obligātas, bet vismaz vienai ir jābūt. Pēc When matched raksta update teikumu, kas mērķa tabulā koriģē kolonu vērtības atbilstoši izejas datiem. Pēc When not matched raksta insert teikumu, kas mērķa tabulā pievieno jaunu ierakstu.

## Impementācijas
Oracle Merge teikums ir sastopams kopš 9i versijas. 
SQL Server Merge teikums tika ieviests 2008 versijā.
MySQL Merge teikuma nav, bet ir līdzīgas funkcionalitātes SQL teikumi, kas neatbilst SQL standartam, piemēram, Replace vai Insert .. on duplicate key update.

## Ārējās saites
* Merge teikums
* [Microsoft SQL Server Merge teikuma sintakse](http://msdn.microsoft.com/en-us/library/bb510625(SQL.100).aspx)
* Oracle Merge teikuma sintakse
Gorio tēvs

thumb|175px|1897. gada "Gorio tēva" izdevuma titullapas gravīra.

**"Gorio tēvs"** () ir 1835. gadā franču rakstnieka un dramaturga Onorē de Balzaka (1799—1850) sarakstīts romāns, kas ir iekļauts sadaļā "Ainas no Privātas Dzīves" (*Scènes de la vie privée*) Balzaka romānu krājumā "Cilvēciskā komēdija" (*La Comédie humaine*). Romāns norisinās 1819. gadā Parīzē, tas seko trīs savstarpēji saistītu personāžu likteņiem: novecojušajam un ģimenes mīlošajam Gorio, noslēpumainajam un slepus dzīvojošajam noziedzniekam Votrenam un naivajam tieslietu studentam Eiženam de Rastinjakam.

Oriģināli publicēts kā viens vairāku romānu sērijā 1834-35. gada ziemā, "Gorio Tēvs" ir uzskatāms par Balzaka vissvarīgāko romānu. Balzaks tajā pirmo reizi lieto tēlus, kas jau parādījušies citās grāmatās, un tā ir viņa prozas ļoti raksturīga īpatnība, kas padara Cilvēcisko Komēdiju par unikālu daiļliteratūras darbu. Romāns arī uzskatāmi parāda autora reālisma stilu, kur tiek izmantotas sīkas detaļas, lai veidotu tēlus un zemtekstu.

Romāns risinās Burboņu Dinastijas Resaurācijas laikā, periodā, kas pilnīgi izmainīja Francijas sabiedrības dzīvi; cilvēku centieni nosargāt savu augstās klases statusu ir daiļdarbā ļoti spilgti attēlota tēma. Caur Gorio un citiem tēliem Balzaks analizē arī ģimenes un laulības tēmu un sniedz tām ļoti pesimistisku attēlojumu.

Par šo romānu ir ļoti dažādas atsauksmes. Daži kritiķi slavē Balzaku par viņa komplicētajiem tēliem un detalizēto stilu; citi viņu nosoda par pārlieku spilgto korupcijas un alkatības tēmu attēlošanu. Kā paša autora mīļākā grāmata, "Gorio Tēvs" laika gaitā ir ieguvis plašu popularitāti un ir ticis gan ekranizēts, gan uzvests uz skatuves. Romāna rezultātā franču valodā vārds Rastinjaks ir ieguvis jaunu nozīmi - cilvēks, kurš tiecas pēc augsta sabiedrības statusa un izmantos jebkādus līdzekļus, lai to sasniegtu.

## Atsauces un piezīmes
Mainīgā bērzlape

thumb
**Mainīgā bērzlape** () - sēne. Cepurīte sākumā ir sārti dzeltenā krāsā, bieza, apaļa un ar samērā resnu kātiņu. Vēlāk cepurīte kļūst dzeltenīga, vidū nedaudz ieliekta. Cepurīte izaug līdz 15 cm diametrā, bieza, stingra, smaga. Kātiņš ir īsāks par cepurītes diametru, balts, krokaini svītrots. Vecām sēnēm mīkstums kļūst pelēcīgs. Lapiņas samērā cieši pieaug pie cepurītes, sākumā baltas, vecām bērzlapēm nedaudz iepelēkas, zarotas. Mainīgā bērzlape atrodama augustā un septembrī priežu mežos. Visvairāk iecienīta un viena no vērtīgākajām bērzlapēm. Jaunas sēnes var cept nevārītas, tām nedaudz rūgtena garša. Vecās sēnes jānovāra.
Etimoloģija

**Etimoloģija** ir vēsturiskās valodniecības nozare. Tā pēta vārdu cilmi un attīstību, vārdu veidu un nozīmi. Radniecīgām valodām, piemēram, latviešu, lietuviešu un senprūšu valodai, svarīga metode ir salīdzināmā valodniecība. Piemēram, latviešu „zirgs”, lietuviešu „*žirgas*” un prūšu „*sirgs*” ir vienas cilmes vārdi. Piemēram, ja lietuviešu valodā vārda sākumā ir „ž”, tad latviešu valodas vārdā ir „z”, kā „zināt: žinoti”. Indoeiropiešu valodniecība salīdzina baltu valodas arī ar ģermāņu, indu u.c. valodām.

## Atsauces
* Konstantīns Karulis. *Latviešu etimoloģijas vārdnīca*. Rīga: Avots 1992, 2001.
Luiss Havjērs Garsija Sanss

**Luiss Havjērs Garsija Sanss** (; dzimis ), pazīstams vienkārši arī kā **Luiss Garsija**, ir spāņu futbolists. 2013. gadā viņš beidza savu profesionālā futbolista karjeru. Ar klubu Liverpool viņš ir ieguvis Čempionu līgas kausu.

## Ārējās saites
Oto fon Gērike

**Oto fon Gērike** (, dzimis , miris ) bija vācu fiziķis, izgudrotājs, jurists un politiķis.
Viņš kā vakuuma sūkņa izgudrotājs lika pamatus vakuuma fizikai. Vakuuma īpašības uzskatāmi parādīja Magdeburgas pusložu eksperimentā. Gērike izveidoja pirmo ūdens barometru, kuru varēja izmantot laika prognozei. 
Veicis nozīmīgus elektrostatikas eksperimentus.

Gērike bija Magdeburgas mērs.

Magdeburgā atrodas viņa vārdā nosauktā Oto fon Gērikes universitāte (*Otto-von-Guericke Universität*).

thumb|left|Gērikes piemineklis Magdeburgā
thumb|Magdeburgas pusložu eksperiments

## Ārējās saites
Olafs (I)

**Olafs** bija Brēmenes bīskapa Rimberta hronikā "Svētā Oskara dzīve" (*Vita Anskarii*) ap 854. gadu pieminētais zviedru ķēniņš (), kas mēģināja iekarot tagadējās Latvijas un Lietuvas teritoriju kuršu apdzīvotajā daļā.

## Hronikas ziņas
Rimberts piemin, ka kurši bija sacēlušies pret zviedriem un atteikušies tiem maksāt nodevas. Dāņu vikingi savāca lielu floti un nolēma izmantot izdevību un pakļaut Kurzemi. Kurši (*cori*) savāca karaspēku no piecām pilsētvalstīm (*civitates*), iznīcināja pusi no dāņu armijas un izlaupīja viņu kuģus. 
Kad zviedri un viņu kungs Olafs par to uzzināja, viņš nolēma parādīt zviedru spēku un piespiest kuršiem atsākt maksāt viņiem nodevas. Zviedri nākamajā gadā savāca milzu karaspēku un ar kuģiem uzbruka vispirms Grobiņas pilsētai (*Seeburg*), kuru aizstāvēja 7 000 vīru. Pēc tās ieņemšanas viņi atstāja kuģus un devās dziļāk iekšzemē uz Apūles pili, kuru aizstāvēja 15 000 vīru.

Kad pēc astoņu dienu kaujām to neizdevās ieņemt un zviedri nolēma pēc sena paraduma mest kauliņus jeb "zīlēt", bet bez rezultāta. Tad viņi vērsušies pie Kristus un viņš tiem palīdzējis, jo kurši paši izlēmuši padoties un atdot zviedriem dāņiem pirms gada atņemtās bagātības, Viņi samaksāja pusmārciņu sudraba par katru vīru pilsētā un pasludināja, ka pakļausies zviedriem kā senāk. Zviedru kungs Olafs devās mājup ar trīsdesmit gūstekņiem kā ķīlu kuršu pakļāvībai nākotnē.

## Ārējās saites
* Svētā Anskara dzīve angliski (XXX nodaļa) 
* Par Svēto Oskaru (Ansgaru) no Birkas pilsētas vēstures
Tu-104

**Tu-104** (*Ту-104*) bija pirmā  PSRS ražotā reaktīvā pasažieru lidmašīna. 

## Vēsture
*Tu-104* veidoja uz reaktīvā bumbvedēja *Tu-16* bāzes. Pirmais *Tu-104* prototipa lidojums notika 1955. gada 17. jūnijā. 1956. gada 15. septembrī notika pirmais regulārais reiss.

Tā kā pasaulē pirmo angļu *De Havilland Comet* reaktīvo pasažieru lidmašīnu ekspluatāciju pārtrauca (vairāku tobrīd neizprotamu katastrofu dēļ) no 1956. līdz 1958. gadam, tad *Tu-104* šajā laikā bija vienīgā reaktīvā lidmašīna pasaulē, kas veica regulāros pasažieru reisus. 

Arī *Tu-104*, tāpat kā *De Havilland Comet*, cieta vairākas neizprotamas katastrofas, tikai savādāka rakstura. Tu-104 tajā laikā neizprotamu iemeslu dēļ dažreiz kļuva nekontrolējama, strauji uzņemot augstumu, līdz zaudēja ātrumu un lidmašīna sāka strauji krist. 1958. gadā notika divas šāda veida katastrofas, tomēr PSRS, atšķirībā no Lielbritānijas, nepārtrauca savu lidmašīnu ekspluatāciju. Problēmas risinājums tika rasts, tomēr, arī par spīti tam, avāriju skaits nebija mazs. No visām 201 saražotajām lidmašīnām dažādās avārijās un katastrofās tika zaudētas 37 jeb 18% no visas *Tu-104* flotes. 

Daļēji arī *TU-104* nedrošības dēļ 1959. gadā ekspluatācijā tika laista daudz drošāka un stabilāka lidmašīna - aviokonstruktora Sergeja Iļjušina turbopropelleru IL-18. Daudzas *IL-18* lidmašīnas lidoja arī uz Rīgas lidostu. 

## Attēlu galerija

Attēls:Tu104a kabiine.jpg|Kabīne no ārpuses.
Attēls:Tu104a kabiine panelis.jpg|Viens no vadības paneļiem.
Attēls:Tu104a restauracija.jpg|Notiek kabīnes restaurēšana.
Attēls:Tu104a kabiine pilota kreesls.jpg|Pilota krēsls.


## Atsauces
Parastā ligzdene

**Parastā ligzdene** () ir orhideju dzimtas suga. Latvijā tā ir diezgan bieži sastopama.

## Apraksts
thumb|Ziedi
Daudzgadīgs, diezgan mazs (10-40 cm) mikotrofs lakstaugs. Augiem nav fotosintēzes, organiskās vielas uzņem no augsnes trūdvielām ar sēnes palīdzību. Viss augs sarkanīgi brūns. Saknenis īss, veido ligzdveidīgu sakņu kamolu, no turienes nosaukums. Stublājs stāvs un kails. Lapas mazas, zvīņveidīgas, neatšķiras no stublāja. Blīvs smaržīgu ziedu ķekars stublāja galotnē. Lūpa liela, bez pieša. Auglis pogaļa. Zied maijā un jūnijā. Sažuvuši augi nereti atrodami vēl nākamajās veģetācijas sezonās.

## Izplatība
Aug Eiropā un Āzijā.

## Biotopi
Aug nelielās grupās skujkoku un jauktos mežos.

## Atsauces

## Ārējās saites
* Latvijasdaba.lv
Išimbaja

**Išimbaja** () vai **Išembaja** (), ir pilsēta Urālu priekškalnēs pie Tairukas upes ietekas Belajas upē Baškortostānā Krievijas Federācijā.  
Liels naftas rūpniecības centrs.

## Cilvēki
* Gaļina Kukļeva (*Галина Алексеевна Куклева*, 1972), bijusī biatloniste

## Atsauces

## Ārējās saites
1803. gads

__NOTOC__
**1803**. (MDCCCIII) bija parastais gads, kas sākās sestdienā.

## Notikumi
Turpinājās Napoleona kari.
### Marts
* 1. marts — Ohaio kļuva par 17. ASV štatu.

### Aprīlis
* 30. aprīlis — Francija par 15 miljoniem dolāru pārdeva Amerikas Savienotajām Valstīm Luiziānas štatu.

## Dzimuši
* 30. aprīlis — Albrehts fon Rons (*Albrecht von Roon*), vācu karavīrs un politiķis (miris 1881.)
* 25. maijs — Ralfs Voldo Emersons (*Ralph Waldo Emerson*), amerikāņu filozofs (miris 1881.)
* 28. maijs — Justuss fon Lībigs (*Justus von Liebig*), vācu ķīmiķis (miris 1873.)
* 24. jūlijs — Ādolfs Adāns (*Adolphe Adam*), franču komponists (miris 1856.)
* 28. septembris — Prospērs Merimē (*Prosper Mérimée*), franču rakstnieks (miris 1870.)
* 29. novembris — Kristiāns Doplers (*Christian Doppler*), austriešu matemātiķis (miris 1853.)
* 5. decembris — Fjodors Tjutčevs (*Фёдор Иванович Тютчев*), krievu dzejnieks (miris 1873.)
* 11. decembris — Ektors Berliozs (*Hector Berlioz*), franču komponists (miris 1869.)

## Miruši
* 2. oktobris — Semjuels Adamss (*Samuel Adams*), ASV politiķis, rakstnieks (dzimis 1722.) 
* 18. decembris — Johans Gotfrīds Herders (*Johann Gottfried Herder*), vācu dzejnieks, teologs, filozofs (dzimis 1744.)
Mišels Fuko

**Mišels Fuko** (*Michel Foucault*;  — ) bija franču filozofs. Viens no ietekmīgākajiem 20. gadsimta domātājiem postmodernisma kustībā. Fuko galvenokārt pievērsies psihiatrijas, medicīnas, izglītības sistēmas un cietumu sistēmas kritikai, kā arī seksualitātes vēstures izpētei. Īpaši nozīmīgs ir Fuko devums literatūrkritikā un zilo teorijā.

Mišela Fuko uzskatu analīze no filozofijas vēstures viedokļa ir problemātiska — laika gaitā viņš nav kautrējies savus uzskatus mainīt.

1975. gadā Francijā izdota *Surveiller et punir* (latviski: "Uzraudzīt un sodīt"). Tas ir viens no ietekmīgākajiem mūsdienu filozofiskajiem tekstiem.

## Darbi latviešu valodā
* *Patiesība. Vara. Patība*. Sast. I. Šuvajevs. Rīga: Spektrs, 1995.
* "Kas tas ir autors?" No: *Uz kurieni, literatūras teorija?*. Rīga: LU, 1995, 229.-243. lpp.
* *Seksualitātes vēsture* 3 sējumos. Tulk. I. Auziņa. Rīga: Zvaigzne ABC, 2000—2003.
* *Uzraudzīt un sodīt*. Tulk. I. Geile-Sīpolniece. Rīga: Omnia Mea, 2001.

## Par Mišelu Fuko
* Kārlis Račevskis. *Mišels Fuko, apziņa un valodas esamība.* Rīga: Zinātne, 2003.

## Ārējās saites
Ciānas gudro protokoli

**"Ciānas gudro protokoli"** () ir ar antisemītiskiem mērķiem viltots dokuments, kas it kā atspoguļo kādu pasaules ebreju līderu sanāksmi 19. gs. beigās, kurā tie it kā apspriež plānus par varas pārņemšanu pasaulē. Tiek uzskatīts, ka šis dokuments ir Morisa Žolī (*Maurice Joly*) darba *Dialogs ellē starp [[Nikolo Makjavelli|Makjavelli]] un [[Šarls Monteskjē|Monteskjē]]* () plaģiāts, literārs viltojums vai vienkārši joks. Tas pirmo reizi tika publicēts 1903. gadā krievu melnsimtnieka Pavela Kruševana avīzē *Знамя*. Šie teksti nav izturējuši autentiskuma pārbaudes, kas tika veiktas, lai norādītu uz to kā vēsturisku dokumentu.

## Atsauces

## Ārējās saites
* "Cionas gudro protokoli"
* L. Kalnietis "Cianas gudro protokoli"
Tomass Pinčons

thumb|Tomass Pinčons (1955)

**Tomass Pinčons** (; dzimis ) ir amerikāņu rakstnieks, kurš dzīvo Ņujorkā, ievērojams ar saviem blīvajiem un komplicētajiem daiļliteratūras darbiem.

Pinčons divus gadus dienēja ASV Jūras kara flotē un pabeidzis Kornela Universitāti. Pēc dažu stāstu publicēšanas 50. gadu beigās un 60. gadu sākumā, Pinčons pievērsās romānu rakstīšanai, izdod tādus darbus kā *[[V.]]* (1963), "Grupas 49 izsole" (*[[The Crying of Lot 49]]*) (1966), "Gravitācijas varavīksne" (*Gravity's Rainbow*) (1973), "Vainlenda" (*[[Vineland]])*" (1990), "Meisons un Diksons" (*[[Mason & Dixon]])* (1997), "Iepretim dienai" (*[[Against the Day]])* (2006), "Iedzimtais netikums" (*Inherent Vice*) (2009) un "Jaunatklājumu robeža" (*Bleeding Edge*) (2013).

## Atsauces

## Ārējās saites
Plankumainā dzegužpirkstīte

**Plankumainā dzegužpirkstīte** (*Dactylorhiza maculata* (L.) Soó, agrāk *Orchis maculata*) ir orhideju dzimtas suga. Latvijā tā ir diezgan reta un ierakstīta Latvijas Sarkanajā grāmatā komerciāli apdraudēto sugu kategorijā. 
thumb

## Apraksts
Daudzgadīgs, aptuveni 20-60 cm liels lakstaugs. Gumi "pirkstaini" (gr. *dactylos* 'pirksts', *rhiza* 'sakne'), saknes īsas. Stublājs stāvs, kails un diezgan tievs. Lapas lancetiskas, virspusē plankumainas. Lieli ziedi, sakārtoti blīvā, garā ziedkopā. Pieziedlapas lancetiskas un zaļas vai plankumainas. Ziedi no baltiem līdz purpurvioletiem ar daudziem rakstu variantiem. Lūpa trīsdaivaina, visas daivas aptuveni vienāda garuma kā vidējā. Latvijā zied jūnijā un jūlijā.

Līdzīga Fuksa (*D. fuchsii*), Baltijas (*D. baltica*) un Rusova (*D. traunsteineri*) dzegužpirkstītei.

## Izplatība

Aug Eiropā un Āzijā. 

## Biotopi
Aug mitrās vai pārmitrās vietās, pļavās, krūmājos, skrajos mežos. Sugu apdraud meliorācija un augsnes rekultivēšana, kā arī pļavu aizaugšana ar krūmiem un kokiem.

## Atsauces

* Werner Rothmaler: *Exkursionsflora von Deutschland. Gefäßpflanzen: Kritischer Band*. 
* Mindaugas Ryla: "Lietuvos gegūnių (Dactylorhiza) atpažinimo problemos" *Botanica Lithuanica Suppl.* 5: 47-61, 2003.

## Ārējās saites
* Latvijasdaba.lv
Krauklis (dzejolis)

thumb|175px|Dzejoļa "Krauklis" ilustrācija; attēla autors Džons Teniels (''John Tenniel'').

**"Krauklis"** (oriģinālnosaukums: *"The Raven"*) ir amerikāņu rakstnieka Edgara Alana Po dzejolis. To pirmo reizi publicēja avīze "*New York Evening Mirror*" . Tas ir ievērojams ar savu muzikalitāti, stilizēto valodu un pārdabisko gaisotni. Tajā tiek stāstīts par runājoša kraukļa noslēpumainajām vizītēm pie izmisuša mīlnieka, kurš lēnām tiek novests līdz bezprātam. Mīlnieks, kurš bieži tiek uzskatīts par studentu, apraud zudušo mīlestību Lenorai (oriģinālā - *Lenore*).

Latviski šo dzejoli atdzejojusi Austra Aumale.

## Atsauces un piezīmes
Regulārā brīvmūrniecība

**Regulārā brīvmūrniecība** ir iekšēji lietots jēdziens, ko brīvmūrnieki lieto tādu brālību apzīmēšanai, kas pieturas pie senajiem principiem un bauda savstarpēju atzīšanu. Pārējās ložas, kas sevi gan dēvē par brīvmūrniekiem, bet nevadās pēc regulārajiem principiem, tiek sauktas par "neregulārām" ložām. Neregulāras un starptautiski neatzītas "kaktu brīvmūrniecības" paraugs bija kriminālā loža "P-2" Itālijā, kas tika atmaskota un likvidēta 1980. gados.

## Izcelsme
Saskaņā ar Džeimsa Andersona 1723. gada konstitūcijas 8. pantu par regulāru ložu sauc tādu ložu, kas strādā pēc tai izsniegtā patenta likumiem:


"Ja kāda brīvmūrnieku kopa izveido ložu bez lielmeistara piekrišanas, regulārās ložas nedrīkst viņus pieņemt kā brāļus, kā arī nedrīkst apstiprināt viņu aktus; bet pret viņiem ir jāizturas kā pret nemierniekiem, līdz viņi pazemīgi sagaidīs lielmeistara piesardzīgo lēmumu apstiprināt to ar savu parakstu un paziņot citām ložām, reģistrējot to ložu sarakstā."


Brīvmūrnieks ir *regulārs*, ja viņš ir uzņemts brīvmūrniecībā *regulārā* veidā un strādā *regulārā* ložā. Arī *neregulārs* brīvmūrnieks var tikt *regularizēts*, ja viņš piekrīt izciet caur *regulārās* uzņemšanas ceremoniju.

## Lielložu atzīšanas pamatprincipi

Saskaņā ar Apvienotās Anglijas lielložas 1929. gadā apstiprinātajiem pamatprincipiem tikai šādas lielložas var tikt atzītas par *regulārām*:
# Izcelsmes regularitāte: t.i. ja to nodibinājusi atzīta lielloža vai arī to dibinājušas vismaz trīs regulāri dibinātas ložas.
# Ticība Augstākai būtnei ir būtiska prasība piederībai ložā.
# Visiem ložā uzņemamajiem ir jādod solījums pie atvērtas Svēto likumu grāmatas.
# Lielložas un atsevišķu ložu locekļiem ir jābūt vienīgi vīriešiem, un lielloža nedrīkst brīvmūrnieciski sadarboties ar jauktajām ložām vai organizācijām, kas uzņem sievietes.
# Lielložai ir jābūt suverēnai jurisdikcijai pār ložām, kas atrodas tās kontrolē, t.i. tai ir jābūt atbildīgai, neatkarīgai, pašpārvaldošai organizācijai ar neapstrīdamu autoritāti pār mūrnieku jeb simboliskajiem grādiem (māceklis, zellis, meistars) tās jurisdikcijā. Tā nekādā veidā nedrīkst būt pakļauta vai dalīt savu varu ar Augstāko Rāti vai citu struktūru, kas pretendē uz kontroli pār šiem grādiem.
# Brīvmūrniecības Trim Lielajām gaismām (Svēto likumu grāmatai, taisnleņķim un cirkulim) ir jābūt izstādītām lielložas vai tai padoto ložu darbu laikā, pie kam galvenajai ir jābūt Svēto likumu grāmatai.
# Diskusijām par reliģiju un politiku ložā ir jābūt stingri noliegtām.
# Ir stingri jāievēro Seno paražu, tradīciju un paradumu principi.

## Literatūra

* Eugen Lennhoff, Oskar Posner, Dieter A. Binder: *Internationales Freimaurerlexikon*, Überarbeitete und erweiterte Neuauflage der Ausgabe von 1932, München 2003, .

## Atsauces
Pīra

**Pīra** () ir pilsēta ASV, Dienviddakotas galvaspilsēta, kā arī ir Hjūza apgabala (*Hughes County*) pārvaldes centrs. 2020. gadā pilsētā dzīvoja 14 091 iedzīvotājs. Pilsēta nosaukta par godu franču lieltirgotājam Pjēram Šuto ().

## Atsauces

## Ārējās saites
Stāvlapu dzegužpirkstīte

**Stāvlapu dzegužpirkstīte** (*Dactylorhiza incarnata* (L.) Soó, agrāk *Orchis incarnta*) ir orhideju dzimtas suga. Latvijā tā ir viena no biežāk sastopamajām orhideju sugām. 

## Apraksts
Daudzgadīgs, aptuveni 20-60 cm liels lakstaugs. Gumi "pirkstaini" (gr. *dactylos* 'pirksts', *rhiza* 'sakne'), saknes īsas. Stublājs stāvs, diezgan biezs ar cauru vidu un augšup vērstām lapām. Lapas lancetiskas, zaļas, bez plankumiem. Ziedi sakārtoti blīvā ziedkopā. Pieziedlapas lancetiskas, violeti zaļas. Ziedi rožaini, violeti (vidusl. lat. *incarnata* 'miesas krāsas') ar tumšu rakstu. Lūpa trīsdaivaina. Latvijā zied no maija beigām līdz jūlija vidum.
thumb|Ziedkopa

## Izplatība

Aug Eiropā un Āzijā. 

## Biotopi
Aug mitrās vai pārmitrās vietās, pļavās, retāk krūmājos. Sugu apdraud meliorācija un augsnes rekultivēšana, bet arī pļavu aizaugšana ar krūmiem un kokiem.

## Atsauces

* Werner Rothmaler: *Exkursionsflora von Deutschland. Gefäßpflanzen: Kritischer Band*. 
* Mindaugas Ryla: "Lietuvos gegūnių (Dactylorhiza) atpažinimo problemos" *Botanica Lithuanica Suppl.* 5: 47-61, 2003.

## Ārējās saites

* Latvijasdaba.lv
A priori un a posteriori

Jēdzieni ***a priori*** un ***a posteriori*** tiek lietoti filozofijā, lai nošķirtu divus zināšanu veidus, taču tos izmanto arī dažādu veidu argumentu nošķiršanai. Abos gadījumos tas ir epistemoloģisks nošķīrums.

Laika gaitā šo jēdzienu definīcijas ir mainījušās. Tomēr vienkāršojot var teikt, ka *a priori* zināšanas ir neatkarīgas no pieredzes (piemēram, "Visi vecpuiši ir neprecējušies"), savukārt *a posteriori* zināšanas ir atkarīgas no pieredzes (piemēram, "Daži vecpuiši ir bārdaini"). Precīzāk izsakoties, jautājums ir par to, kāda ir izteikuma jeb apgalvojuma izcelsme un kas to pamato — vai uzskata pamatojums ir balstīts pieredzē.

## Skatīt arī
* Epistemoloģija
* Imanuels Kants

## Ārējās saites
Iedzeltenā dzegužpirkstīte

**Iedzeltenā dzegužpirkstīte** (*Dactylorhiza ochroleuca* (Wüstn. ex Boll) Holub, arī *[[Dactylorhiza incarnata]]* ssp. *ochroleuca*) ir orhideju dzimtas suga. Latvijā reta suga. 

## Apraksts
Līdzīga stāvlapu dzegužpirkstītei, tikai ziedi pavisam citādi. Arī abas sugas aug atšķirīgās vietās. 
 
Daudzgadīgs, aptuveni 20-60 cm liels lakstaugs. Gumi "pirkstaini" (gr. *dactylos* 'pirksts', *rhiza* 'sakne'), saknes īsas. Stublājs stāvs, diezgan biezs ar cauru vidu un augšup vērstām lapām. Lapas lancetiskas, spīdoši zaļas, bez plankumiem. Ziedi sakārtoti blīvā ziedkopā. Pieziedlapas lancetiskas, zaļas. Ziedi iedzelteni balti, tikai lūpas pamats ir tumšāks, iedzelteni zaļš. Latvijā zied no maija beigām līdz jūlija vidum.
thumb|Atsevišķi ziedi

## Izplatība

Aug Austrum- un Ziemeļeiropā. 

## Biotopi
Aug mitrās vai pārmitrās vietās, īpaši kaļķainās pļavās un pārejas purvos. Sugu apdraud meliorācija un augsnes rekultivēšana kā arī pļavu aizaugšana ar krūmiem un kokiem.

## Atsauces

* Zigmas Gudžinskas, Mindaugas Ryla. *Lietuvos gegužraibiniai (*Orchidaceae*)*. Vilnius 2006. .
* Mindaugas Ryla: "Lietuvos gegūnių (Dactylorhiza) atpažinimo problemos" *Botanica Lithuanica Suppl.* 5: 47-61, 2003.

## Ārējās saites
* Latvijasdaba.lv
Bebris

**Bebris** (sieviešu dzimtē Bebre) ir latviešu cilmes uzvārds, kas cēlies no apvidvārda „bebris” ar nozīmi 'bebrs'. Cilvēki ar šo uzvārdu:

* Jānis Bebris (1917—1969) — Latvijas futbolists;
* Juris Bebris (1859—1951) — latviešu skolotājs, publicists un rakstnieks.

## Skatīt arī
* Babris
Zidāns

**Zidāns** ir arābu cilmes uzvārds. Cilvēki ar šādu uzvārdu:

* Likā Zidāns (*Luca Zidane*; 1998) — Alžīrijas futbolists;
* Zinedins Zidāns (*Zinedine Zidane*; 1972) — alžīriešu izcelsmes Francijas futbolists un futbola treneris.
Leonīds Ostrovskis

**Leonīds Ostrovskis** (;  Rīga —  Kijiva) bija Latvijā dzimis padomju futbolists un treneris. Pēc spēlētāja karjeras beigām strādāja par Kijivas "Dinamo" treneri.

## Sasniegumi
* PSRS čempions: 1960., 1966., 1967., 1968.
* PSRS kausa ieguvējs: 1960., 1964., 1966.

## Starptautiskā karjera
Ostrovskis debitēja PSRS izlasē  draudzības spēlē pret Argentīnu. Viņš bija iekļauts komandas pieteikumā 1958. gada pasaules kausam, bet nenospēlēja nevienu spēli.

Viņš spēlēja divos nākamajos FIFA Pasaules kausa finālturnīros: 1962. un 1966. gadā. 1966. gadā PSRS izlase ieguva 4. vietu. Viņš ir vienīgais Latvijas izcelsmes futbolists, kas ir spēlējis FIFA Pasaules kausā.

## Ārējās saites

* Profils  
* KLISF profils
* Profils
Ostrovskis

**Ostrovskis** (, , no *остро́в*, *ostrów* — 'sala'; sieviešu dzimtē **Ostrovska** (*Остро́вска*, *Ostrowska*)) ir slāvu cilmes uzvārds. Cilvēki ar šo uzvārdu:

* Aleksandrs Ostrovskis (*Александр Островский*; 1823—1886) — krievu dramaturgs;
* Leonīds Ostrovskis (*Леонид Островский*; 1936—2001) — padomju futbolists un treneris;
* Nikolajs Ostrovskis (*Николай Островский*; 1904—1936) — padomju rakstnieks;
* Simons Ostrovskis (*Simon Ostrovsky;* 1981) — amerikāņu žurnālists.
Pauls fon Hindenburgs

**Pauls Ludvigs Hanss Antons fon Benekendorfs un fon Hindenburgs** (, biežāk pazīstams kā **Pauls fon Hindenburgs** (); dzimis , miris ) bija vācu feldmaršals un politiķis.

## Biogrāfija
Dzimis sena prūšu aristokrāta ģimenē. Mārtiņš Luters bija Hindenburga radinieks no tēva puses. Mācījās dažādās kara skolās. Piedalījās Austrijas—Prūsijas karā un Francijas—Prūsijas karā. Kā jauns virsnieks bija klāt Vācijas Impērijas proklamēšanā 1871. gada 18. janvārī Versaļā.

1911. gadā atvaļinājās no armijas. Sākoties Pirmajam pasaules karam, Hindenburgs ar Helmuta Moltkes rīkojumu atkal tika iesaukts dienestā un sešdesmit sešu gadu vecumā kļuva par nacionālo varoni, uzvarot Tannenbergas kaujā un Pirmajā Mazūru ezeru kaujā. No 1916. gada bija ģenerālštāba priekšnieks un kopā ar palīgu Ērihu Lūdendorfu vadīja Vācijas cīņu kara laikā.

1919. gadā atkāpās no amata. 1919. gadā liecināja Reihstāga komisijai, ka zaudējums karā notika t.s. "Dūriena mugurā" (*Dolchstoß*) dēļ, kas vēlāk kļuva par svarīgu propagandas cīņas ieroci Vācijā.

Kļuvis par privātu personu, 1925. gadā, Alfreda fon Tirpica pierunāts, piedalījās Vācijas prezidenta vēlēšanās un tika ievēlēts.

1932. gadā, 84 gadu vecumā, atkal tika ievēlēts par Vācijas prezidentu, otrajā kārtā pārspējot Ādolfu Hitleru. Iesākumā pretojoties šādai iespējai, 1933. gadā Hindenburgs iecēla Hitleru par Vācijas kancleru. Pēc Hindenburga nāves 1934. gadā Hitlers kļuva par Vācijas fīreru, apvienojot kanclera un prezidenta amatu.

Hindenburgs kopā sievu tika apbedīts Tannenbergas memoriālā Austrumprūsijā (netālu no mūsdienu Olštinekas Polijā). Otrā pasaules kara laikā, tuvojoties Padomju armijai, Hindenburga un sievas sarkofāgi tika pārvesti uz Marburgu, kur tos pēc kapitulācijas kādā šahtā atrada ASV karavīri. Vēlāk Hindenburga un sievas sarkofāgi tika ievietoti Marburgas Elizabetes baznīcā, kur tie atrodas arī šodien.

## Ārējās saites

* Par P.Hindeburgu  
* Par Hindenburgu Tannenbergas kaujas mājaslapā 
* Hindenburgs kara laika video
Dramaturgs

**Dramaturgs** ir persona, kas raksta dramaturģijas darbus. Parasti šie darbi ir lugas, kas paredzētas teātrī uzvešanai uz skatuves. Nereti dramaturgi pievēršas konkrētam dramaturģijas žanram, piemēram, traģēdiju, drāmu vai komēdiju rakstīšanai, bet atsevišķos gadījumos dramaturgi raksta darbus arī vairākos žanros.

Starp pasaules labākajiem dramaturgiem ir minami Viljams Šekspīrs, Semjuels Bekets, Arturs Millers, Žans Rasins, Kālidāsa, Henriks Ibsens, Noels Kauards, Sofokls, Oskars Vailds un Greiems Grīns.
Džons Sings

thumb|175px|Džons Millingtons Sings.

**Džons Millingtons Sings** (*John Millington Synge*, dzimis , miris ) bija īru dramaturgs, dzejnieks, prozas rakstnieks un folkloras vācējs. Viņš bija arī viens no Abatijas teātra līdzdibinātājiem. Sings kļuva plaši pazīstams pēc lugas "*The Playboy of the Western World*" uzrakstīšanas, kas izraisīja dumpjus Abatijas teātra atklāšanas laikā. Sings ir sarakstījis daudzas plaši pazīstamas lugas, ieskaitot "*Riders to the Sea*", kas bieži tiek uzskatīts par viņa labāko literāro darbu.

## Ārējās saites
Zvaigžņu kuģa kareivji

thumb|175px|Grāmatas pirmā izdevuma vāks
**"Zvaigžņu kuģa kareivji"** (originālnosaukums: *Starship Troopers*) ir zinātniskās fantastikas romāns, kuru uzrakstījis Roberts Hainlains un pirmo reizi publicēts žurnālā *[[The Magazine of Fantasy & Science Fiction]]* (1959. gada oktobrī un novembrī ar nosaukumu *Starship Soldier*), kā arī šajā pašā gadā izdota grāmata.
Merkalli skala

**Merkalli skala** jeb mūsdienās **modificētā Merkalli intensitātes skala** (**MM** vai **MMI**) ir seismiskās intensitātes skala, ar ko ballēs no I līdz XII nosaka, kādu iespaidu zemestrīce atstājusi uz cilvēkiem un ēkām.  Ir arī citas seismiskās intensitātes skalas, piemēram  Medvedeva skala.

Mūsdienās seismisko parādību stiprumu parasti izsaka kādā no seismiskās magnitūdas skalām, kas izsaka seismisko viļņu magnitūdu jeb stiprumu, balstoties uz reāliem mērījumiem nevis lokāliem subjektīviem novērojumiem.  Zemestrīču gadījumā tā parasti ir momenta magnitūdas skala, kuras vērtības vieglām zemestrīcēm ir līdzīgas senāk lietotajai Rihtera skalai, tāpēc vienkāršojot presē to nereti jauc ar Rihtera skalu.

## Ārējās saites
* ASV Nacionālais Zemestrīču Informācijas Centrs
Asinssārtā dzegužpirkstīte

**Asinssārtā dzegužpirkstīte** (*Dactylorhiza cruenta* (O.F.Mill) Soó, arī *[[Dactylorhiza incarnata]]* ssp. *cruenta*) ir orhideju dzimtas suga. Latvijā reta suga un ierakstīta Latvijas Sarkanajā grāmatā komerciāli apdraudēto sugu kategorijā.

## Apraksts
Daudzgadīgs, aptuveni 15-40 cm neliels lakstaugs. Gumi "pirkstaini" (gr. *dactylos* 'pirksts', *rhiza* 'sakne'), saknes īsas. Stublājs stāvs ar cauru vidu un augšup vērstām lapām. Lapas lancetiskas, abās pusēs blīvi ar lieliem, violetiem vai melniem plankumiem, kas vietām saplūduši. Ziedi sakārtoti blīvā ziedkopā. Pieziedlapas lancetiskas, tumšas. Ziedi sarkani vai violeti. Uz visām apziedņa lapām violetu vai tumši sarkanu svītru un punktu zīmējums. Latvijā zied no maija beigām līdz jūlijam, suga ir pirmā no dzegužpirkstītēm, kas sāk ziedēt.

## Izplatība
Aug Austrumeiropā un Ziemeļeiropā, arī Alpos.

## Biotopi
Aug kaļķainās pļavās un pārejas purvos. Sugu apdraud meliorācija un augsnes rekultivēšana kā arī pļavu aizaugšana ar krūmiem un kokiem.

## Atsauces

* Zigmas Gudžinskas, Mindaugas Ryla. *Lietuvos gegužraibiniai (*Orchidaceae*)*. Vilnius 2006. .
* Mindaugas Ryla: "Lietuvos gegūnių (Dactylorhiza) atpažinimo problemos" *Botanica Lithuanica Suppl.* 5: 47-61, 2003.

## Ārējās saites
* Latvijasdaba.lv
Rabindranats Tagore

**Rabindranats Tagore** (, *Robindronath Ţhakur*, , dzimis , miris ) bija Britu Indijas dzejnieks, dramaturgs, romānu rakstnieks un komponists, kura darbi spēcīgi ietekmēja bengāļu literatūru un mūziku 19. gadsimta beigās, 20. gadsimta sākumā. Tagore kļuva par pirmo Nobela prēmijas laureātu, kas nebija no Eiropas. 1913. gadā viņš saņēma Nobela prēmiju literatūrā par dziļi izjusto, svaigo un skaisto dzeju.

## Dzīvesgājums
Dzimis 1861. gadā Kalkutā filozofa un reliģiskā reformatora Devendranata Thakura ģimenē. Dzeju sāka rakstīt jau jaunības gados. 1890. gadā izdeva savu darbu krājumu ar nosaukumu *Manasi* (মানসী). Jau tajā izpaudās viņa apdāvinātība. Krājums saturēja viņa pirmos sociālos un politiskos dzejoļus. Lielāko daļu no dzīves Rabindranats Tagore pavadīja Bengālijā. Daudzos vēlākajos darbos tika aplūkota šī zeme un tās iedzīvotāji. Tajos stāstīts par nabadzību un atpalicību no pārējās pasaules. Laika periodā no 1902. līdz 1907. gadam Tagore zaudēja sievu, dēlu un meitu. 25 gadu laikā viņš vairākas reizes devās arī lekciju braucienos uz ārzemēm. 
Rabindranats Tagore nomira 1941. gadā Kalkutā.

## Darbi
Latviešu valodā ir iztulkots un izdots Tagores romāns "Mājās un pasaulē" (ঘরে বাইরে, *Ghare Baire*, 1916), lirikas izlase "Pieskarties pasaulei" un daudzi citi darbi, tai skaitā K. Egles un R. Rudzīša tulkojumā 1927.-1939. gadā iznāca R. Tagores „Raksti” deviņos sējumos.

## Lugas
* "Upuris" (1890);
* "Čitra" ("Čitrāngada") (1892);
* "Tumšā mitekļa valdnieks" ("Rādža") (1910);
* "Pasta nams" (1912);
* "Sanjasi" ("Vientuļnieks").

## Atsauces

## Ārējās saites

*